CELEX: 32004R1291
Language: lv
Date: 2004-07-14 00:00:00
Title: Komisijas Regula (EK) Nr. 1291/2004 (2004. gada 14. jūlijs), ar kuru 2003./2004. tirdzniecības gadam nosaka īpašo lauksaimniecības konversijas likmi, kas ir piemērojama minimālajām cukurbiešu cenām, ražošanas nodevām un papila nodeva cukura nozarē, to dalībvalstu valūtām, kuras nav ieviesušas vienoto valūtu

15.7.2004   
            
            
               LV
            
            
               Eiropas Savienības Oficiālais Vēstnesis
            
            
               L 243/21
            
         
      KOMISIJAS REGULA (EK) Nr. 1291/2004
   (2004. gada 14. jūlijs),
   ar kuru 2003./2004. tirdzniecības gadam nosaka īpašo lauksaimniecības konversijas likmi, kas ir piemērojama minimālajām cukurbiešu cenām, ražošanas nodevām un papila nodeva cukura nozarē, to dalībvalstu valūtām, kuras nav ieviesušas vienoto valūtu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 19. jūnija Regulu (EK) Nr. 1260/2001 par cukura nozares tirgu kopēju organizāciju (1),
   ņemot vērā Komisijas 1993. gada 30. jūnija Regulu (EEK) Nr. 1713/93, ar ko nosaka īpašus noteikumus lauksaimniecības konversijas kursa piemērošanai cukura nozarē (2), un jo īpaši tās 1. panta 3. punktu,
   tā kā:
   
               (1)
            
            
               Regulas (EEK) Nr. 1713/93 1. panta 1. punkts nosaka, ka Regulas (EK) Nr. 1260/2001 4. pantā minētās cukurbiešu minimālās cenas, šīs regulas 15. un 16. pantā attiecīgi minētās ražošanas nodevas un papildnodevu konvertē valsts valūtās, izmantojot īpašo lauksaimniecības konversijas kursu, kas ir vienāds ar attiecīgajā tirdzniecības gadā piemērojamo vidējo lauksaimniecības konversijas kursu, kuru aprēķina pro rata temporis.
            
         
               (2)
            
            
               Kopš 1999. gada 1. janvāra saskaņā ar Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu (3), konversijas kursa noteikšana jāattiecina tikai uz īpašo lauksaimniecības konversijas kursu starp eiro un vienoto valūtu nepieņēmušo dalībvalstu valūtām.
            
         
               (3)
            
            
               2003./2004. tirdzniecības gadam jānosaka īpašais lauksaimniecības konversijas kurss cukurbiešu minimālajām cenām, ražošanas nodevām un papildnodevai dažādās valsts valūtās,
            
         IR PIEŅĒMUSI ŠO REGULU.
   1. pants
   Īpašais lauksaimniecības konversijas kurss 2003./2004. tirdzniecības gadam, kas piemērojams Regulas (EK) Nr. 1260/2001 4. pantā minēto cukurbiešu minimālo cenu un šīs regulas 15. un 16. pantā minēto ražošanas nodevu un, ja vajadzīgs, papildnodevas konversijai katras vienoto valūtu nepieņēmušās dalībvalsts valūtā, ir noteikts šīs regulas pielikumā.
   2. pants
   Šī regula stājas spēkā 2004. gada 15. jūlija.
   To piemēro no 2003. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 14. jūlijā
      
         
            Komisijas vārdā —
         
         
            lauksaimniecības ģenerāldirektors
         
         J. M. SILVA RODRÍGUEZ
         
      
   
   
      (1)  OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 16. lpp.).
   
      (2)  OV L 159, 1.7.1993., 94. lpp. Regulā jaunākie grozījumi izdarīti ar Regulu (EK) Nr. 1509/2001 (OV L 200, 25.7.2001., 19. lpp.).
   
      (3)  OV L 349, 24.12.1998., 1. lpp.
   
      PIELIKUMS
      Komisijas 2004. gada 14. jūlija Regulai, ar ko 2003./2004. tirdzniecības gadam nosaka īpašo lauksaimniecíbas konversijas likmi, kas ir piemērojama minimālajām cukurbiešu cenām, ražošanas nodevām un papildu nodevām cukura nozarē, to dalībvalstu valūtām, kuras nav ieviesušas vienoto valūtu
      
                  Īpašā konversijas likme
               
            
                  EUR 1 =
               
               
                  7,43899
               
               
                  Dānijas kronas
               
            
                  9,12552
               
               
                  Zviedrijas kronas
               
            
                  0,686010
               
               
                  sterliņu mārciņas